Á árunum 2015-20 sviptu 18 ungmenni sig lífi.  "Geðrækt er málið" er heiti á ráðstefnu um geðheilbrigði barna sem var í morgun. Píeta-samtökin  sinna forvarnarstarfi og styðja við aðstandendur þeirra sem stytta sér aldur.
Alþjóðaheilbrigðisstofnunin hefur skilgreint sjálfsvíg og sjálfsskaða ungmenna sem alþjóðlegt heilbrigðisvandamál. Rúmlega helmingur þeirra sem glíma við andleg vandamál byrjar að finna fyrir þeim um 14 ára aldur. Afleiðingar þess að takast ekki á við andlega vanlíðan barna og ungmenna getur haft áhrif á andlega líðan á fullorðinsárum og takmörkun lífsgæða. Það getur haft áhrif á líðan á fullorðinsárum, og takmarkað lífgæði, að takast ekki á við andlega vanlíðan barna og ungmenna. Þórunn Finnsdóttir er fagstjóri Píeta-samtakanna.
Þórunn segir að forvarnir skipti öllu máli.
Það sýnir sig að það sem hefur verið gert hingað til í því að koma í veg fyrir sjálfsvíg er ekki að virka þar sem sjálfsvígum fækkar ekkert.
Þórunn segir að í öllum áttundu bekkjum í Hafnarfirði hafi verið haldið fræðslunámskeið þar sem börn gátu valið umfjöllunarefni. Hún segir að börnin vilji ræða um geðrækt. Sjálfsvígum sé þó ekki að fjölga Tíðni sjálfsvíga sé þó ekki að aukast, flest hafa þau verið 47 á ári en meðaltalið er um 40 á ári. Fyrir ári var farið að bjóða upp á sólarhringsvaktsíma.
Á síðasta ári þá var hringt í hann 2790 símtöl en við erum með opið hjá okkur á dagvinnu. Við veitum um 300 viðtöl á mánuði og erum að fá um 50 nýja einstaklinga á mánuði.